OSNOVNA ŠKOLA LJUBEŠĆICA

Povjerenstvo za procjenu i vrednovanje kandidata

KLASA: 112-01/19-01/10

URBROJ: 2186-125-01-19-10

Ljubešćica, 30.12.2019.

 **POZIV NA TESTIRANJE**

U postupku natječaja za radno mjesto **učitelja razredne nastave (m/ž) na određeno puno radno vrijeme** objavljenog 12. prosinca 2019. na oglasnoj ploči i mrežnim stranicama Osnovne škole Ljubešćica i Hrvatskog zavoda za zapošljavanje, pozivaju se na testiranje kandidati prijavljeni na natječaj koji ispunjavaju formalne uvjete iz natječaja, a čije su prijave pravodobne i potpune.

Testiranje se sastoji od dva dijela: pisane provjere i razgovora (intervjua).

Testiranje će se održati **dana 07.01.2020. godine** u Osnovnoj školi Ljubešćica, Zagrebačka 22, 42222 Ljubešćica (kat zgrade, učionica hrvatskog jezika) prema sljedećem rasporedu:

* 12:20 sati - dolazak i utvrđivanje identiteta i popisa kandidata
* 12:30 sati - pisana provjera (testiranje)
* nakon utvrđenih rezultata pisane provjere - razgovor (intervju) s kandidatima koji temeljem rezultata pisane provjere ostvare pravo pristupa razgovoru (intervjuu)

Kandidati koji su ispunili formalne uvjete iz natječaja, a čije su prijave bile potpune i pravodobne te mogu pristupiti testiranju bit će obaviješteni osobno putem elektroničke pošte.

Ako kandidat ne pristupi testiranju, neće se smatrati kandidatom u postupku.

Pravila testiranja – vrednovanja, sadržaj i način vrednovanja te pravni i drugi izvori za pripremu kandidata za vrednovanje nalaze se u privitku ovog Poziva.

*Napomena: Pojam kandidat u čitavom je tekstu rodno neutralan i odnosi se jednakoznačno na osobe muškog i ženskog spola.*

 Povjerenstvo za procjenu i vrednovanje kandidata

OSNOVNA ŠKOLA LJUBEŠĆICA

Povjerenstvo za procjenu i vrednovanje kandidata

KLASA: 112-01/19-01/10

URBROJ: 2186-125-01-19-9

Ljubešćica, 30.12.2019.

Na temelju članka 10. Pravilnika o načinu i postupku zapošljavanja u Osnovnoj školi Ljubešćica, a vezano uz raspisani natječaj (KLASA: 112-01/19-01/10 URBROJ: 2186-125-01-19-1) od 12.12.2019. za zasnivanje radnog odnosa na radnom mjestu učitelja razredne nastave na određeno puno radno vrijeme, Povjerenstvo za procjenu i vrednovanje kandidata objavljuje

 **SADRŽAJ I NAČIN VREDNOVANJA, PRAVNE I DRUGE IZVORE**

 **ZA PRIPREMU KANDIDATA ZA VREDNOVANJE**

**Pravila vrednovanja:**

Sukladno odredbama Pravilnika o načinu i postupku zapošljavanja u Osnovnoj školi Ljubešćica, obavit će se provjera znanja i sposobnosti kandidata.

Provjera se sastoji od dva dijela**: pisane provjere kandidata (testiranja) i razgovora (intervjua) kandidata s Povjerenstvom.**

Kandidati su obvezni pristupiti provjeri znanja i sposobnosti putem pisanog testiranja.

Ako kandidat ne pristupi testiranju, smatra se da je povukao prijavu na natječaj te se neće smatrati kandidatom u postupku.

Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se prije testiranja utvrđuje identitet kandidata.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta kandidata, Povjerenstvo će podijeliti testove kandidatima.

Po zaprimanju testa kandidat je dužan upisati ime i prezime na za to označenom mjestu na testu te popuniti pripadajući obrazac.

Test se piše isključivo kemijskom olovkom. Test sadrži 10 pitanja.

 Za vrijeme testiranja **nije dopušteno:**

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se testiranje odvija i
* razgovarati sa s ostalim kandidatima.

Ukoliko kandidat postupi suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti.

Nakon obavljenog testiranja Povjerenstvo utvrđuje rezultat testiranja za svakog kandidata koji je pristupio testiranju. Pravo na pristup razgovoru (intervjuu) s Povjerenstvom ostvaruje kandidat koji je na testu ostvario najmanje 5 bodova od ukupno 10 mogućih bodova, i to 5 kandidata koji su ostvarili ukupno najviše bodova na pisanoj provjeri, a ako više kandidata dijele 5. mjesto nakon provedenog testiranja kroz pisanu provjeru, svi će se pozvati na razgovor (intervju).

Po utvrđenim rezultatima testiranja istog dana kada se provodi pismeno testiranje provest će se i razgovor (intervju) s kandidatima koji su ostvarili pravo na pristup razgovoru (intervjuu). Razgovoru (intervjuu) kandidati pristupaju po abecednom redu prezimena. Povjerenstvo će u razgovoru s kandidatima utvrđivati znanja, sposobnosti i vještine, interese, profesionalne ciljeve i motivaciju kandidata za rad u školi te rezultate ostvarene u njihovom dosadašnjem radu. Rezultati intervjua vrednuju se bodovima od 0 do 10. Smatra se da je kandidat zadovoljio na intervjuu ako je dobio najmanje 5 bodova.

**Pravni i drugi izvori za pripremanje kandidata za testiranje su:**

1. Zakon o odgoju i obrazovanju u osnovnoj i srednjoj školi („NN“, br. 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18. i 98/19)
2. Pravilnik o tjednim radnim obvezama učitelja i stručnih suradnika u osnovnoj školi („NN“, br. 34/14., 40/14., 103/14. i 102/19.)
3. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju („NN“, br. 24/15.)
4. Pravilnik o kriterijima za izricanje pedagoških mjera („NN“, br. 94/15. i 3/17.)
5. Pravilnik o načinima, postupcima i elementima vrednovanja učenika u osnovnoj i srednjoj školi („NN“, br. 112/10. i 82/19.)
6. Nastavni plan i program za osnovnu školu - razredna nastava (MZOŠ, 2006.)
7. Statut Osnovne škole Ljubešćica (dostupno na web stranici Škole: [www.os-ljubescica.skole.hr](http://www.os-ljubescica.skole.hr) u izborniku Dokumenti, podizborniku Opći akti)
8. Pravilnik o kućnom redu Osnovne škole Ljubešćica (dostupno na web stranici Škole: [www.os-ljubescica.skole.hr](http://www.os-ljubescica.skole.hr) u izborniku Dokumenti, podizborniku Opći akti)

*Napomena: Pojam kandidat u čitavom je tekstu rodno neutralan i odnosi se jednakoznačno na osobe muškog i ženskog spola.*

Povjerenstvo za procjenu i vrednovanje kandidata